బ్యాంకింగ్‌ సంస్థల పనితీరుపై జైట్లీ సమీక్ష
జిఎస్‌టి, మొండిబకాయిలే కీలకం
న్యూఢిల్లీ, జూన్‌ 11: ఆర్థిక మంత్రి అరుణ్‌జైట్లీ ప్రభుత్వరంగ బ్యాంకింగ్‌ సంస్థల పనితీరుపై సమీక్ష నిర్వహిం చనున్నారు. ఈనెల 12వ తేదీ బ్యాంకుల్లో పెరుగుతున్న నిరర్ధక ఆస్తులు, వడ్డీరేట్ల తగ్గింపు, రుణపర పతి విధానం వివిధరంగాలకు రుణపరపతి విస్తరణ అంశాలు అజెండాలో ఉన్నట్లు తెలిసింది. బ్యాంకర్ల పనితీరును కూడా సునిశిత పరిశీలనచేస్తారు. బ్యాంకింగ్‌ క్రమబద్ధీకరణ చట్టం 1949ని సవరించిన తర్వాత చేపడుతున్న ఈసమీ క్షకు ప్రాధాన్యత సంతరించు కుంది. అజెండాలోమొదటి అం శం ఎన్‌పిఎలే. ప్రభుత్వరంగ బ్యాంకులు,ఎంఎస్‌ఎంఇ రంగా నికిఇస్తున్న రుణపరపతిస్థాయి, స్టాండప్‌ ఇండియా, ముద్రా యోజన వంటి పథకాలపై సమీక్షలు ఉంటాయని అంచ నా. అంతేకాకుండా సామాజిక భద్రతా పథకాలు అమలు ప్రధానమంత్రి జీవన్‌జ్యోతి బీమా యోజన ప్రధానమంత్రి సురక్ష బీమా యోజన అటల్‌ పెన్షన్‌యోజన వంటివి సమీక్షలో ఒకభాగం. వీటితోపాటే ఆర్థిక అక్షరాస్యతకు బ్యాంకర్ల కృషి ప్రత్యే కించి తనిఖీచేస్తారు.
రోజంతా నిర్వహించే ఈ సమావేశంలో సైబర్‌ సెక్యూరిటీ, డిజిటైజేషన్‌, బ్యాం కింగ్‌ లావాదేవీల కంప్యూటరీకరణ, గ్రామీణాభివృద్ధి, వ్యవసాయ రుణపరపతి, విద్యారుణలు కూడా ఉంటాయి. ఇక జిఎస్‌టి అమలుకు బ్యాంకింగ్‌రంగం సంసిద్ధతపై కూడా మంత్రి సమీక్షిస్తారు. ఎన్‌పిఎ లను పరిష్కరించుకోవడంలో జాప్యం జరిగి నిర్దేశిత గడువును ఉల్లంఘించిన బ్యాంకులకు జరిమానా లు కూడా విధించే యోచన ఉంది. ప్రభుత్వరంగ బ్యాంకుల్లో ప్రస్తుతం రానిబాకీలు లక్ష కోట్లు పెరిగి 6.06 లక్షలకోట్లకు చేరుకున్నాయి. ప్రభుత్వరంగ బ్యాంకుల స్థూల నిరర్ధక ఆస్తులు 5.02 లక్షల కోట్లుగా ఉన్నాయి. గత ఏడాది మార్చిలో 2.67 లక్షల కోట్ల నుంచి రెట్టింపు అయ్యాయి.